Trelis/gawiki huggingface dataset:
Féilire Thamhlachta. Féilire na Naomh de chuid na 8ú nó 9ú haoise is ea Féilire Thamhlachta. Diolaimiodh an saothar ag Maol Ruain agus/nó Aonghas Chéilí Dé i Mainistir Thamhlachta gar do Bhaile Átha Cliath. As prós a scríobhadh an Féilire, agus dhá alt ann le haghaidh gach lae, idir ginearálta agus naoimh na hÉireann. Tá ann freisin brollach agus iarfhocal.. Tá garghaol aige le Féilire Aonghasa.
Brollach.
Tá ann sa bhrollach rann cáiliúil maidir le meath na págántachta i nÉirinn:
Teideal agus údar.
Bunaithe ar bhéaloideas agus téacsanna níos sine, d'fhéadfadh é gur cumadh an saothar sa bhliain work 790. Dar le Pádraig Ó Riain as Coláiste na hOllscoile, Corcaigh, téann idir "Féilire Tamhlachta" agus "Féilire Aonghasa" siar go dtí c. 830. Molann Ó Riain go bhfuil na haltanna ginearálta san fhéilire bunaithe ar cóip as Northumbria den "Martyrologium Hieronymianum".
Ní fheictear an teideal " Féilire Tamhlachta " don chéad uair ach go dtí an 12ú haois, luaite i bhFéilire Uí Ghormáin scríofa idir na blianta 1166 agus 1174 ag Mael Muire Ua Gormáin, abb an Chnoic, Contae Lú. Luann Ó Gormáin le Maol Ruain an Féilire agus deir gur bhunaigh Aonghas a shaothar ar siúd.
Rinne Michael O'Clery cóip den Fhéilire agus scríobh sé "Féilire Oengusa mic Oibleain (.i., Óengus Chéilí Dé) agus Mael Ruain anseo", ach níor luaigh sé foinse ar bith.
Chuir an Proinsiasach Seán Mac Colgáin le fios nárbh fhéidir le hAonghas agus Maol Ruain Féilire Tamhlachta a chríochnú mar atá inniu ann, toisc go bhfuil iontrálacha ann do dhátaí tar éis a mbásanna. Mhol sé fosta go ndearnadh na hiontrálacha seo ag Mainistir Thamhlachta, áit a d'oibrigh Óengus agus Maol Ruain le chéile, rud a thabhairt údar leis an ainm "Féilire Tamhlachta" a thug O Gormáin air.
Lámhscríbhinní.
Is é an lámhscríbhinn is luaite ina fhaightear an Féilire ná cóip easpach de chuid na 12ú haoise den Leabhar Laighneach le hAodh Ó Criomthainn. Scaradh deich bhfóilió ón bpríomhimleabhar faoin mbliain 1583, a tháinig i seilbh Mhichíl Uí Chléirigh sa bhliain 1627. Sa bhliain 1631, cuireadh fóiliónna an Fhéilire chuig Sean-Ollscoil Lováin, áit ar chuir Seán Mac Colgáin roinnt nótaí imill leo.
Go déanach san 18ú haois, bhí na fóilióí sa Choláiste Éireannach sa Róimh, agus sa bhliain 1872 cuireadh ar ais go hÉirinn iad, ar dtús coimeádta sa chlochar Proinsiasach ar , Baile Átha Cliath, níos déanaí ag Dun Mhuire, Cill Iníon Léinín. Sa bhliain 2000, tháinig an lámhscríbhinní i seilbh , faoin gcód "MS Franciscan A3". Tá tuairim is céad lá is caoga den Fhéilire ar iarraidh ón lámhscríbhinn úd, ach feictear siúd sa chóip a rinne Ó Cléirigh sa 17ú haois.
Caomhnaítear Féilire Aonghasa, scríofa le rannta, i Réine lámhscríbhinní eile meánaoise.
Eurostat. Is í An Oifig Staidrimh Eorpach, ar a dtugtar Eurostat, oifig staidrimh an Choimisiúin Eorpaigh, a tháirgeann sonraí ar an Aontas Eorpach agus a chuireann chun cinn comhoiriúnú modhanna staidrimh na stát a chomhdhéanann é.
Ta dhá cheann dá róil thar a bheith tábhachtach:
Tá Eurostat ar cheann d'Ard-Stiúrthóireachtaí an Aontais Eorpaigh agus tá sé bunaithe i Lucsamburg. Is í Mariana Kotzeva an tArd-Stiúrthóir atá aige faoi láthair agus faigheann sí cúnamh ó 7 stiúrthóir, agus a n-earnáil gníomhaíochta féin ag gach ceann díobh laistigh de Eurostat.
Scannal Eurostat. Sa bhliain 2000, d’ardaigh iniúchóirí inmheánacha imní faoi chonarthaí bréige Eurostat le cuideachtaí seachtracha agus chuir siad an cheist ar aghaidh chuig an Oifig Eorpach Frith-Chalaoise (OEFC). Níor fhreagair an OEFC. 
Sa bhliain 2001, chuir Paul van Buitenen, a raibh a thuarascáil níos luaithe ina thoradh go hindíreach ar éirí as an gCoimisiún Santer roimhe sin, tuarascáil eile ar aghaidh, ach níor tharla aon ghníomh mar thoradh air seo ar dtús, go dtí gur thosaigh Hans-Martin Tillack agus an preas ag cur suime sa scéal. Cuireadh ceisteanna i bParlaimint na hEorpa, tháirg an OEFC tuarascáil nua dar teideal " "A vast enterprise for looting community funds" mar a thuairiscigh Financial Times an 16 Bealtaine 2003 . 
Ar deireadh ghníomhaigh an Coimisiún Prodi. Baineadh triúr oifigeach sinsearach de chuid Eurostat as a bpoist agus cuireadh roinnt conarthaí le cuideachtaí seachtracha ar ceal.
Líomhnaíodh, le linn na 1990idí ar a laghad, gur bhain Eurostat úsáid as córas cuntasaíochta dúbailte chun suimeanna móra airgid a aistriú chuig cuntais bhainc rúnda nach ndearna iniúchóirí monatóireacht orthu agus gur tháinig méadú ar luach conarthaí áirithe. Líomhnaítear go raibh fianaise ar chairdeas fabhair agus neamhrialtachtaí airgeadais, cé nach bhfuarthas aon fhianaise ar shaibhriú pearsanta. Ceapadh go raibh idir ceithre agus cúig mhilliún euro “siofónta”, idir 1996 agus 2001 den chuid is mó. Aisghabhadh cuid den airgead.
An 8 Iúil 2008 cháin Cúirt Bhreithiúnais an Aontais Eorpaigh an Coimisiún Eorpach as roinnt teipeanna de chuid an OEFC. Bhí ar an gCoimisiún €56,000 a íoc le beirt oifigeach sinsearach de chuid Eurostat.
Cúirt Idirnáisiúnta. Bunaítear cúirteanna idirnáisiúnta trí chonarthaí idir náisiúin nó faoi údarás eagraíochta idirnáisiúnta amhail na Náisiúin Aontaithe agus áirítear leo binsí ad hoc agus buanfhorais ach ní áirítear leo aon chúirteanna a eascraíonn faoi údarás náisiúnta amháin.
Sainmhíniú.
Is éard is cúirt idirnáisiúnta ann ná eagraíocht idirnáisiúnta, nó comhlacht de chuid eagraíochta idirnáisiúnta, a éisteann cásanna ina bhféadfadh páirtí amháin a bheith ina stát nó ina eagraíocht idirnáisiúnta (nó ina chomhlacht di), agus atá comhdhéanta de bhreithiúna neamhspleácha a leanann réamhchinnte. rialacha nós imeachta chun cinntí ceangailteacha a eisiúint ar bhonn dlí idirnáisiúnta.
Bainne soighe. Is deoch phlandabhunaithe a dhéantar as pónairí soighe í bainne soighe, ar a dtugtar freisin deoch shoighe.
Seán Mac Colgáin. Staraí agus naomhsheanchaí Éireannach ba ea Seán Mac Colgáin, OFM (c. 1592 – 15ú Eanáir 1658).
Saltair na Rann. Cnuasach 150 dán Meán-Ghaeilge creidimh is ea Saltair na Rann. Scríobhadh iad go formhór sa 10ú haois, tuairim is an bhliain 988. Is ionann líon na ndánta agus 'séard atá ann i Leabhar na Salm. Insítear iontu stair naofa an domhain, óna gcruthú go dtí na laethanta deiridh.
Sa phríomh lámhscríbhinn, Rawlinson B 502 (Bodleian, Oxford), tá ann ina ndiaidh dhá dhán crábhaidh agus 'Deich-dhuan an Aiséirí’ ("Deichdúan na heisseirge"), a cuireadh leis an saothar nua déanaí sa deichiú haois.
Údar.
Sa dara dán crábhaidh, Dán 152, feictear "is me Oengus céle Dé" (líne 8009). Dar le Whitley Stokes, tugann seo le fios go raibh an mar údar an dáin Aonghas Tallachta, dá tugadh Seán Mac Colgáin an leasainm Céile Dé dó sa 17ú haois. Óir go bhfuil an lua úd in ábhar a cuireadh leis níos deireanaí, d'fhéadfadh é nach bhfuil agus na dánta crábhaidh i gceist.
An Ráithín (idirdhealú). Tá níos mó ná áit amháin in Éirinn a bhfuil an t-ainm An Ráithín air:
Xennial. Xennials a thugtar i mBéarla ar an nglúin a tháinig ar an saol amach sna 1970idí agus i dtús na 1980idí, daoine nach mbaineann le glúin X ach nach mílaoisigh iad go baileach ach oiread.
Seilidí mar bhia. Meastar go bhfuil seilidí inite i gceantair áirithe, mar shampla i réigiún na Meánmhara, san Afraic, agus in Oirdheisceart na hÁise, ach i gcultúir eile is bia tabú iad. Tugtar "escargot" ar sheilidí talún inite, focal a tháinig ón bhfocal Fraincise ar “seilide”. D'úsáideadh seilidí mar bhia sa ré ársa, agus ba mhias é a bhí ar tháblaí na Sean-Ghréige agus na Sean-Róimhe cheana féin.
San am atá caite, ba bhia séasúrach iad seilidí, go háirithe ó Aibreán go Meitheamh, ach sa lá atá inniu ann, a bhuíochas le teicnící pórúcháin seilidí, tá siad ar fáil ar feadh na bliana. Saothraítear seilidí go príomha sa Spáinn, sa Fhrainc agus san Iodáil — na tíortha a bhfuil an traidisiún is láidre chócaireacht na seilidí. Cé gur beag luach a bhí ar sheilidí sa chistin go stairiúil mar go meastar gur “bia na mbocht” iad, le blianta beaga anuas deirtear gur sólaistí iad, mar gheall ar an meas atá tugtha dóibh ag cócairí "haute cuisine".
Sanasaíocht "escargot".
Tagann "escargot" (IPA: [ɛskaʁɡo], ) ón bhfocal Fraincise ar “seilide”, focal a tháinig ó "escaragol" (Proibhinsis) agus as sin "escargol" (Sean-Fhraincis). Is é "konchylion (κογχύλιον)" sa tSean-Ghréigis (a chiallaigh “sliogiasc inite” nó “oisre”) bunfhoinse an fhocail, trí "coculium" (Laidin na ndaoine) agus "conchylium" (Laidin Chlasaiceach).
Táin Bó. Ar ceann de sheánra le fáil i seanlitríocht na Gaeilge is ea an Táin Bó. Níor eagraigh aos liteartha Éireannach a chuid saothar sna scéalaíochtaí mar atá inniu ann, ach ina ionad sin i seánraí amhail is "Táin Bó", "Echtra", "Immram" nó Turas Mara, "Fled" nó Feis, "Tochmarc", "Compert" agus "Aided" nó Anbhás.
Táinte Bó.
Is príomhscéal na Rúraíochta é "Táin Bó Cúailnge", agus an Táin is cáiliúla ní amháin sa lá atá inniu ann, ach roimhe sin fosta i mbéil na ndaoine.
Tá ann an-chuid táinte eile, roinnt aitheanta acu as an ainm, san áireamh mar a leanas:
Réamhscéalta.
Is amhlaidh go raibh nós ann réamhscéalta nua giorra a chur in le scéalta níos faide. Ceaptar scaití gur cuid den mhórscéal iad, ach ní fios san. Ó thaobh "Táin Bó Cuailgne" de, is é an tóir mhór atá ar an aistriúchán le Thomas Kinsella, a bhuanú an míthuiscint seo.
Is féidir a rá gur réamhscéalta iad roinnt desna táinte níos lú. Mar shampla, tá athleagan ar marthain den "Táin Bó Fraích" a deir sa deireadh:
Sa chaoi chéanna, feictear ag deireadh an scéil "Táin Bó Regamon":
I dteannta siúd, tá an-chuid scéalta an nasctha le "Táin Bó Cúailnge" agus na pearsana céanna iontu, mar shampla na scéalta breithe Chonchúir mhic Neasa agus Chonaill Chearnaigh, agus scéal ar bith agus Cú Chulainn ann, mar shampla idir "Compert Con Culainn" agus "Tochmarc Emire."
The Godfather. Tá The" "Godfather nó ‘An Seanóir (1972) áirithe mar cheann de na scannáin is fearr riamh; saothar ceannródaíoch, tathagach a thug leis trí dhuais Oscar agus a ghin dhá scannán leantacha; bhain ‘Part II’ (1974) sé cinn acu, níor bhain an tríú scannán (1990) aon Oscar cé gur ainmníodh é seacht n-uaire..
Léiriú.
Scríobh Mario Puzo an leabhar ‘The Godfather’ i 1969. Iodálach-Mheiriceánach ab ea é a rugadh in Hell’s Kitchen, Nua-Eabharc, ba as Campania i ndeisceart na hIodáile iad a thuismitheoirí.
Bhí páirt mhór ag Marlon Brando (Vito Corelone), Robert de Niro (Vito agus é óg) agus Al Pacino (Mícheál Corelone) sa chéad scannán.
Tá cáil ar an fuaimrian, go háirithe an príomhamhrán, ‘The Godfather Waltz’, go hálainn ach bagrach ag an am céanna.
Tá roinnt mhaith den chaint i gcuid a dó den tríológ i Sicilianu nó An tSicilis, teanga na Sicile. Chaith De Niro agus roinnt de na haisteoirí eile roinnt míonna sa tSicil ag foghlaim na canúna sular cuireadh tús leis an scannánú. 
Tionchar.
Bhí an-tionchar ag ‘The Godfather’ ar gach scannán eile ‘gangster’ a tháinig ina dhiaidh ó ‘Goodfellas’ go ‘Casino’. Tá Vito Corelone ar na carachtair scannáin is clúití riamh, leag sé síos an steiréitíopa a lean gach scannán den chineál seo ó shin agus is minic a rinneadh scigaithris air dá bharr.
Nuair a tháinig "The Godfather" chun cinn sna 1970idí, tugadh tús áite don *Mafia *Iodálach sa chultúr coiteann. Dá bharr seo, bhí sé furasta neamhaird a thabhairt ar an bhithiúnach Éireannach, na drongadóirí de bhunadh na hÉireann sna Stáit Aontaithe.
Tháinig "The Offer" amach sa bhliain 2022, sraith drámaíochta deich gclár a thugann éachtaint ar an gcorraíl a bhain le próiseas forbartha agus léirithe "The Godfather".
Sinéad Ennis. Is polaiteoir de chuid Sinn Féin i dTuaisceart Éireann í Sinéad Ennis (). Is Comhalta den Tionól Reachtach í don Dún Theas, ó 2017 ar aghaidh.
Saol pearsanta.
Tá sé pósta agus tá beirt pháistí aici. D'imir sí peil Ghaelach do CLG Naomh Mhuire, An Bhoirinn.
Cathy Mason. Is polaiteoir de chuid Sinn Féin i dTuaisceart Éireann í Cathy Mason (). Is Comhalta den Tionól Reachtach í don Dún Theas, ó 2022 ar aghaidh.
Colin McGrath. Is polaiteoir de chuid Thuaisceart Éireann é Colin McGrath (). Rugadh é ar 21 Deireadh Fómhair 1975 i nDún Pádraig. Is ball é de Pháirtí Sóisialta agus Daonlathach an Lucht Oibre. Is Comhalta den Tionól Reachtach é don Dún Theas, ó 2016 ar aghaidh .
Obair chomhionaid. Tagraíonn an téarma obair chomhionaid do choincheap leathan socraithe i gcás go ndéantar obair go hiomlán nó go páirteach i láthair oibre agus daoine le conarthaí fostaíochta eile ann. Is ionann spás comhionaid agus spás comhroinnte oifige (nó spás oibre comhionaid) i gcás go spreagtar comhoibriú agus líonrú lasmuigh d’fhoireann nó d’eagraíocht duine. Go traidisiúnta thuigtí sin mar bheith ag obair go cianda lasmuigh den oifig, ón mbaile de ghnáth, go lánaimseartha nó ar feadh tréimhse le linn na seachtaine oibre.
Diane Forsythe. Is polaiteoir de chuid Thuaisceart Éireann í Diane Forsythe. Is ball den Pháirtí Aontachtach Daonlathach í. Is Comhalta den Tionól Reachtach í don Dún Theas, ó 2022 ar aghaidh.
Poblacht Pisa. Ba stát neamhspleách agus poblacht mhuirí í Poblacht Pisa () a mhair ón 10ú haois go dtí an 15ú haois.
Baile an Droichid. Tá níos mó ná áit amháin in Éirinn a bhfuil an t-ainm Baile an Droichid air:
Táin Bó Regamon. Seanscéal Sean-Ghaeilge is Táin Bó Regamon, de seánra Táin Bó, scríofa sa 9ú haois.
Tá leagan den scéal le fáil i Leabhar Buí Leacáin, caomhnaithe in Egerton 1782. Sa bhliain 2016, bhronn Danielle Malek a heagrán do Corpus of Electronic Texts.
Scéal.
Insítear scéal fhear na gConnacht, Regamon, "laoch amhra". Deirtear go raibh cónaí air i ndún "íarthar Connacht ... do crích Corccmodruad Ninuis" (féach Eóganacht Ninussa).
Thit a seachtar iníonacha i ngrá le seachtar mac Queen Méabha agus Ailealla.
Solomon Mguni. Is cleachtóir dlí, tíolacóir agus nótaire poiblí ón tSiombáib é Solomon Mguni. Faoi láthair, tá sé ina mhéara reatha Bulawayo freisin. tar éis dó a bheith tofa i mí Mheán Fómhair 2018. Tá sé ina bhall den Ghluaiseacht um Athrú Daonlathach-Tsvangirai (GAD)(Béarla: "Movement for Democratic Change – Tsvangirai (MDC–T)– Tsvangirai".
Gairmréim.
2009 - Bhí ​​sé i gcleachtas dlíthiúil príobháideach. Glacadh leis chuig Uaschúirteanna na Siombáibe (An Ard-Chúirt, an Chúirt Oibreachais, an Chúirt Uachtarach Achomhairc chomh maith le Cúirt Bhunreachtúil na Siombáibe).
Feabhra 2015 - Comhpháirtí bainistíochta (agus comhbhunaitheoir) Cleachtóirí Dlí Dube, Mguni &amp; Dube.
Ball - Christian Legal Society-Zimbabwe-An tSiombáib. 
Iúil 2018 - toghadh chuig 'Barda 23' de Bhardas Bulawayo.
Meán Fómhair 2018 -Toghadh ina mhéara ar Chathair Bulawayo.
Méara Bulawayo. Is é Méara Feidhmiúcháin Bulawayo ná feidhmeannach rialtais Bulawayo, san tSiombáib. Tá an Méara ina bhall de Chomhairle Cathrach Bulawayo, agus faigheann sé/sí cúnamh ón leas-mhéara. Úsáideann an Méara an stíl "A Onóir ". (Béarla "His Worship".) Is é Solomon Mguni an méara reatha ó 2018.
Gregory Maguire. Úrscéalaí Meiriceánach is ea Gregory Maguire (rugadh 9 Meitheamh 1954). Is údar an cheolseó "Wicked: The Life and Times of the Wicked Witch of the West", "Confessions of an Ugly Stepsister" é, agus roinnt dosaen úrscéalta eile do dhaoine fásta agus leanaí. Is scéalta clasaiceacha leanaí a spreag go leor úrscéalta Maguire do dhaoine fásta. D’fhoilsigh Maguire a chéad úrscéal, "The Lightning Time", sa bhliain 1978. Ba é "Wicked", a foilsíodh i 1995, a chéad úrscéal do dhaoine fásta. Cé nár éirigh leis ar dtús, cuireadh é in oiriúint do cheoldráma móréilimh Broadway in 2003.
Tá Maguire pósta leis an bpéintéir Meiriceánach Andy Newman, i gceann de na chéad phósadh aerach a rinneadh i stát Nua-Eabhrac. Tá triúr páistí acu.
Beathaisnéis.
Rugadh agus tógadh é in Albany, Nua-Eabhrac, agus is é Gregory Maguire an leanbh meánach de cheathrar. Fuair a mháthair bás go gairid tar éis breith a thabhairt dó agus sheol a athair chun cónaí le haintín é, a d'iompaigh chuig dílleachtlann áitiúil é ina dhiaidh sin. Phós athair Mhig Uidhir arís ina dhiaidh sin agus bhí triúr clainne eile aige lena bhean chéile nua. Thug na mná rialta ag an dílleachtlann leasainm "Gregory the Executive" ar Maguire as a dhreach dáiríre.
Timberland (comhlacht). Is déantóir agus miondíoltóir coisbhirt Meiriceánach é Timberland a bunaíodh sa bhliain 1978. Is le VF Corporation an comhlacht ó 2011.
Trecheng Breth Féne. Is cnuasach ilchineálach de 256 tré Sean-Ghaeilge is ea Trecheng Breth Féne, "Trí-cheann (tré) Bhreith(iúnas) Féin (na nGael)". Faightear mar ábhair ann an nádúr, tíreolaíocht, dlí, nósanna agus iompraíocht. Meastar gur dhiolaimiodh an stair sa 9ú haois.
Ábhar.
Tá lear mór ábhar sna tréanna:
Níl ann ach meascra sa chuid eile.
Níl ach 214 den 256 i bhfoirm thréchinn. Tá trí dhócheann, seacht gceithrecheann, aon naoicheann amháin. Níl ann ach abairtín amháin sna 31 iontrálacha mainistreach.
Seo a leanas mar shampla Trécheann 91:
Lámhscríbhinní.
Níl ann fós ach an t-aon eagrán amháin foilsithe ag Kuno Meyer sa bhliain 1906. Tá an téacs bhunaithe ar sé lámhscríbhinn (LBL, LBM, Uí Mhaine, LML, 23 N 10 AGUS H 1.15) agus bhí sé ar an eolas faoi thrí eile (23 N 27, cóip Ryland agus Kilbride). Deir Fergus Kelly gur thángthas ar cheithre leagan eile ón am sin agus dá bharr tá eagrán nua de dhíth.
Dáta.
Bunaithe ar fhianaise teangeolaíochta, mheas Meyer nár scríobhadh na tréanna tar éis na bliana 900 AD. Agus i dteannta sin le fianaise roinnt díochlaontaí sa téacs, meas sé nach raibh siad níos sine ná c. 850 A.D.
An Cnoc Buí, Contae na Gaillimhe (Iorras Aithneach). Baile fearainn in Iorras Aithneach, Contae na Gaillimhe is ea An Cnoc Buí, thart ar míle ó thuaidh de shráidbhaile Charna agus ó dheas de Ghlinsce. Is talamh portaigh é an chuid is mó den bhaile fearainn, cé go bhfuil cosán siúlóide tríd an bportach, chomh maith le foraois a chuir Bord na gCeantar Cúng ag fás ag deireadh na 19ú haoise.
Gabhann an bóthar R340 ó thuaidh agus ó dheas trí oirthear an bhaile fearainn.
Tugtar "An Cnoc Buí" ar an toghroinn a chlúdaíonn an taobh thiar d'Iorras Aithneach freisin. Tá an baile fearainn laistigh den toghroinn seo, ar ndóigh, chomh maith roinnt bailte fearainn eile, An Coillín, Glinsce, Maínis, agus An Más san áireamh.
Bord na gCeantar Cúng. Sa bhliain 1891, bhunaigh Arthur Balfour, an Príomh-Rúnaí ag an am, Bord na gCeantar Cúng chun bochtaineacht agus coinníollacha maireachtála plódaithe in iarthar agus iarthuaisceart na hÉireann a mhaolú.
D’oibrigh William Lawson Micks le Bord na gCeantar Cúng fad a mhair an bord, mar Rúnaí i dtús báire, ansin ó 1909 mar bhall. Díscaoil rialtas nua Shaorstát na hÉireann an bord sa bhliain 1923, agus ghlac a fhoireann isteach i gCoimisiún Talún na hÉireann.
Gné amháin de pholasaí aontachtach de chuid na dTóraithe chun ‘Rialtas Dúchais a mharú le cineáltas’ a bhí ann. An cuspóir a bhí leis an mbord ná an bhochtaineacht a mhaolú trí íoc as oibreacha poiblí, mar shampla céanna a thógáil do chalafoirt bheaga ar an gcósta thiar, cabhrú le hiascaireacht, modhanna feirmeoireachta nua-aimseartha a thabhairt isteach, nó urraíocht a dhéanamh ar mhonarchana áitiúla chun fostaíocht a thabhairt agus stop a chur leis an eisimirce ó Éirinn. Sna hOileáin Árann, bunaíodh tionscal éadaí cniotáilte a sholáthraíonn éadaí cniotáilte Árann ar bhonn tráchtála ag baint úsáide as cniotálaithe agus dearthóirí oilte áitiúla. Is iad na limistéir ina raibh an luacháil inrátaithe níos lú ná 30 scilling na réigiúin a bhí faoi údarás an Bhoird. Ba é sin 3,500,000 acra (14,000 km2) ag an am, le daonra thart ar 550,000 duine. 
Maoiníodh an Bord le hairgead a tháinig ó Eaglais na hÉireann, ach faoi 1912 bhí airgead eile ar fáil agus ba é iomlán a shócmhainní £530,000 (is é sin £40 milliún de réir luachanna 2010).
Tar éis an Achta Talamh-Cheannaigh (Éire) 1903, tugadh údarás don bhord talamh breise a cheannach ó eastáit mhóra chun gabháltais bheaga na dtionóntaí a mhéadú. Sa bhliain 1909, bronnadh cumhachtaí éigeantacha ceannaigh air, agus thosaigh sé ag athdháileadh breis is 1000 eastát a raibh timpeall is dhá mhilliún acra (8100 km2) iontu.
Noli. Is "comune" í Noli atá suite i Liguria, an Iodáil.
Poblacht Noli. Ba stát neamhspleách agus poblacht mhuirí í Poblacht Noli (; Liogúiris: "Repubbrica de Nöi") a mhair ón bhliain 1192 go dtí 1797 nuair a ghabh Napoléon isteach ina impireacht í.
Fir aeracha. Is éard atá i gceist le fir aeracha ná fir a bhfuil caidreamh grámhar acu, nó ar mhaith leo caidreamh grámhar a bheith acu, le fir eile.
Piteog. Is éard is piteog (nó "féileacán", "cigire tónach", "Síle", "lúbadóir" go minic) (Gaeilge na hAlban: "Gille-tòine") ann ná téarma díspeagúil a úsáidtear go coitianta chun beag a dhéanamh de dhuine homaighnéasach. Is féidir leis na téarmaí seo masla a chruthú.
Bhailigh Daithí Ó Luineacháin, in "Ó Ghliomáil go Giniúint: Foclóir na Collaíochta", a foilsíodh sa bhliain 1997, téarmaí a bhain leis an homaighnéasacht sa Ghaeilge: …beití, bleitheachán, bleitheog, blíog, buachaill baitín, bugaireacht, cábún, cadar, cairiún, cigire tónach, dul amú, fear tóna, gamhain, gealhata, gliodaí, hata bán, lúbadán, Muireann i mbríste, Neil, péileacán, piteachán, piteán, piteog, Síle, (peaca) Sodam, sodamach, sodamán, sodamacht… Téarmaí maslacha go leor acu seo.
Stephen Dunne. Is polaiteoir de chuid Thuaisceart Éireann é Stephen Dunne (). Is ball den Pháirtí Aontachtach Daonlathach é. Is Comhalta den Tionól Reachtach é don Dún Thuaidh, ó 2021 ar aghaidh.
Saol pearsanta.
Is mac le Gordon Dunne é.
Echtra Cormaic. Seanscéal i miotaseolaíocht na nGael is ea Eachtra Cormaic i dTír Tairngire (Meán-Ghaeilge Echtra Cormaic i Tir Tairngiri) ina insítear turas Ardrí na hÉireann, Cormac mac Airt, chuig Tír na nÓg, agus dia na mara Manannán mac Lir ina chónaí ann.
Texts.
Tá naoi lámhscríbhinn páipéir den scéal atá ar marthain, agus an ceann is óige ón mbliain 1699.
San eagrán le Whitley Stokes, tá ann mar lán-teideal ("Scel na Fir Flatha,") "Echtra Cormaic i Tir Tairngiri ocus Ceart Claidib Cormaic". Tógadh Leabhar Bhaile an Mhóta mar bhunleagan, le sheachtracha as Leabhar Buí Leacáin. Níl ach pas beag difríochtaí ann idir na leaganacha, le chéile an chéad athleagan, a scríobhadh idir na blianta 1150–1200 bunaithe ar fhianaise teangeolaíochta. Meastar go raibh leagan níos luaite ann mar bhuntéacs.
D'eagraigh Vernam Hall dara hathleagan as Leabhar Fhear Maí. Rinne Eoghan Ó Comhraí aistriúchán as shliocht den athleagan seo.
San eagrán le Standish H. O'Grady, tugtar don scéal an teideal "Fagháil Chraoibhe Cormaic", edited by . Seo an tríú hatheagrán as Meán-Ghaeilge déanach. Ní fios cén lámhscríbhinn a bhain Ó Grádaigh leas as.
D'fhoilsigh Joseph Jacobs coimre d'aistriúchán Uí Ghrádaigh i ndíolaim dá chuid. Rinne Lady Gregory ag insint den scéal ina leabhar, "Gods and Fighting Men", Táin teideal "His Three Calls to Cormac".
Connie Egan. Is polaiteoir de chuid Thuaisceart Éireann í Connie Egan (Gaeilge: "Consaidín Uí Aodhagáin"). Is ball den Pháirtí Comhghuaillíochta Thuaisceart Éireann í. Is Comhalta den Tionól Reachtach í don Dún Thuaidh, ó 2022 ar aghaidh .
Saol pearsanta.
Is ball de "Amnesty International" í. Imríonn sí peil do "Holywood Ladies F.C"
Feallmharú. Marú duine le feall is ea feallmharú (go háirithe duine tábhachtach, mar shampla polaiteoir srl.).
Miki Matsubara. Ba chumadóir, liriceoir agus amhránaí Seapánach í Miki Matsubara (Seapáinis: 松原 みき, "Matsubara Miki", 28 Samhain 1959 – 7 Deireadh Fómhair 2004).
DC Shoes. Is déantóir coisbhirt Meiriceánach é DC Shoes. DCSHOECOUSA an t-ainm oifigiúil a bhí air.
Toyota (Aichi). Croí-Chathair de chuid na Seapáine is ea Toyota (豊田市). Tá sí suite in oirdheisceart Honshu, an t-oileán Seapánach is mó. Tá 423,343 duine ina gcónaí i dToyota (daonáireamh 2010). Tá ceanncheathrú Toyota Motor Corporation (トヨタ自動車株式会社) lonnaithe sa chathair seo.
Mercedes-Benz. Is monaróir carranna Gearmánach é Mercedes-Benz, giorraithe go dtí Mercedes go minic. Bunaíodh i 1926 é.
Nissan. Is monaróir carranna Seapánach é Nissan Motor Co., Ltd., giorraithe go dtí Nissan go minic. Bunaíodh i 1933 é.
École polytechnique. Is ollscoil í École polytechnique atá suite i bPáras na Fraince. Bunaíodh í sa bhliain 1794. D'fhreastail 3 n-uachtarán na Stát An Fhraincis ar Polytechnique agus chaith mórán ceannairí tíortha eile uirthi.